מראי_מקומות_רנז_2
קטגוריות: שו_ע / אורח חיים / הלכות שבת - הרב יהושע ננקינסקי

בס"ד

**סי' רנז**

**מס' 2**

לדעת הסמ"ג והסמ"ק והתרומה נתגלה מבעו"י אפי' ממילא נאסר לחזור ולכסותו בשבת לדעת תוס' והרא"ש נתגלה מאליו ביום שישי וכן גילה בידים ע"ד להחזיר מותר וכל מה שנאסר זה "גילה מבעו"י **אדעתא שלא לכסותו**, אסור לכסותו משתחשך" וכן דעת הטור.

יש לעיין להנ"ל מה הדין אם מחשבתו שלא לכסות היתה מחשבה בטעות, כגון שגילה מבעו"י ע"ד לא לכסות שנית מפני שטעה בסירים, וחשב שזה מה שצריך לגלות והתברר שטעה האם יהיה מותר לכסות בחזרה.

★וכן יש להסתפק בגילה ביום שישי ע"ד לא לכסות ואח"כ **מבעו"י חוזר בו ורוצה לכסות** שנית האם מותר בשבת לחזור ולכסות

★בגילה **בשבת** **ע"ד לא להחזיר,** לא מבואר להדיא שמותר לכסות שנית וממשמעות הטור והב"י משמע שכל החסרון זה רק **מבעו"י** שאסור לחזור ולכסות בלילה, אבל גילה בשבת מותר להחזיר אפי' גילה לא ע"ד להחזיר.

לדינא המ"ב פסק שכל שנתגלה מבעו"י אסור לכסות בשבת [אפי' נתגלה מאליו].

★נתגלה מבעו"י ודאי שמותר להטמין ביה"ש, בביה"ש אין איסור הטמנה באינו מוסיף הבל.

**גילה בביה"ש** עיין שעה"צ [כה] דנאסר לכסות בשבת [ולכאורה נאסר מפני הצד שביה"ש זה עדיין יום אבל אם זה כבר לילה, הוה גילה בלילה שמותר בשבת].

★גילה ביה"ש ורוצה לכסות בזמן שמסופק האם עדיין ביה"ש או שודאי לילה, כגון גילה עשר דקות אחר השקיעה **שזה ודאי ביה"ש**, ורוצה להחזיר 15 דק' אחר השקיעה שזה **ספק ביה"ש** [על הצד שביה"ש זה 18 דק'], **ספק לילה**, אם ביה"ש הוא רק 13.5 דק'.

וא"כ יש כאן שני צדדים להיתר וצד אחד לאיסור **א.** על הצד שגילה ביום וכרגע שמכסה זה ג"כ יום מותר. **ב.** אם גילה בלילה [ביה"ש ה"ז ספק לילה] ומחזיר בלילה ג"כ אין בעיה. **ג.** רק אפשרות אחת היא אסורה, שגילה ביום ומכסה בלילה, וא"כ ברע"א מבואר כעין זה שנידון כס"ס ושרי, עיין בהגהות רע"א בסימן תצה ובגנזי רע"א ס' כ"א.

★שמותר הטמנה בצונן יש להסתפק האם אזלינן בתר שעת הטמנה, או לפי מחשבת אכילתו וכגון שבשעה שמטמינו עדיין חם ומחשבתו לאכלו כעבור זמן שכבר יהיה צנון האם נידון כחם שנאסר בהטמנה או כצונן שמותר.